**Δελτίο Τύπου για 4η επιμορφωτική συνάντηση στο πλαίσιο του**

**Τοπικού Δικτύου «ΣΥΝ: Λειτουργώ – Ενεργώ – Δημιουργώ»**

«**Παραβατικότητα μαθητών, δυσκολίες και προοπτικές»** ήταν το θέμα της 4ης επιμορφωτικής συνάντησης στο πλαίσιο του Τοπικού Δικτύου «ΣΥΝ: Λειτουργώ – Ενεργώ – Δημιουργώ» της Διεύθυνσης Δευτεροβάθμιας Εκπαίδευσης Αν. Αττικής, **τη Δευτέρα 26 Φεβρουαρίου 2024** στο 2ο Γυμνάσιο Γέρακα.

Η αίθουσα κατάμεστη από συμμετέχοντες εκπαιδευτικούς, που παρακολούθησαν με προσοχή τους ομιλητές, τον κ. Ζαγοραίο, Αντιεισαγγελέα Εφετών Αθηνών  και την κα Ζαγούρα, Νομικό, Εγκληματολόγο, Επιμελήτρια Ανηλίκων, οι οποίοι έθιξαν θέματα  της ανήλικης παραβατικότητας μέσα από τα μάτια του θεσμού της δικαιοσύνης.

Η συνάντηση ολοκληρώθηκε με την παρέμβαση του Διευθυντή Δευτεροβάθμιας Εκπαίδευσης Ανατολικής Αττικής, κ. Μαρίνου, όπου με πηγαίο τρόπο, έθιξε τα κακώς κείμενα της κοινωνίας αλλά και τις σχολικής πραγματικότητας και ενθάρρυνε τους εκπαιδευτικούς να βάλουν το λιθαράκι τους, μέσω του Δικτύου, στην ενίσχυση του ειρηνικού κλίματος στα σχολεία.

Ευχαριστούμε τον Σύμβουλο Εκπαίδευσης, κ. Γιώτη για την πρόταση του για την επιμορφωτική συνάντηση.

Ευχαριστούμε τους Συμβούλους Εκπαίδευσης, κα Κουτσιβίτη και τον  κ. Πόλκα, καθώς και την κα Κουσουμπού, Αν. Προϊσταμένη του 2ου ΚΕΔΑΣΥ Αν. Αττικής για την παρουσία τους χτες και την κα Σφυράκη για την υποστήριξη στη γραμματεία.

Τη συνάντηση συντόνισε η κα Περτσινίδου, Συντονίστρια Σχ. Δραστηριοτήτων και Δικτύων της Διεύθυνσης Δευτεροβάθμιας Εκπαίδευσης Αν. Αττικής.

Θερμές ευχαριστίες στους ομιλητές, κ. Ζαγοραίο και κα Ζαγούρα, καθώς επίσης και το 2ο Γυμνάσιο Γέρακα για τη θερμή φιλοξενία.